Public procurement notice: Contract Notice
Published: 2024-07-26
Buyer: HRVATSKA NARODNA BANKA
Country: HR
Region: HR050
Contract type: Services
Procedure: Open procedure
CPV classification: 72210000: Software programming services
Estimated value: 650000 EUR
Submission deadline: 2024-08-09
Award criteria: price, quality

Technical requirements: Kaznena djela terorizma ili kaznena djela povezana s terorističkim aktivnostima
Plaćanje obveza za mirovinsko i zdravstveno osiguranje
Lažno prikazivanje, prikrivanje informacija, nemogućnost podnošenja traženih dokumenata i prikupljanje povjerljivih informacija o ovom postupku
Održavanje Linux virtualne okoline, a sve prema Tehničkoj specifikaciji održavanja Linux virtualne okoline (u daljnjem tekstu: Tehnička specifikacija) i Troškovniku održavanja Linux virtualne okoline (u daljnjem tekstu: Troškovnik).

Detaljan opis predmeta nabave nalazi se u zasebnom dokumentu.

U dokumentaciji o nabavi su korišteni neki stručni izrazi na engleskom jeziku, za koje naručitelj nije naveo prijevod na hrvatski jezik budući da navedeni izrazi imaju međunarodnu i višejezičnu primjenu te za iste nema adekvatnog prijevoda na hrvatski jezik.
U ponudi je ponuditelj obvezan priložiti jamstvo za ozbiljnost ponude u obliku garancije banke koja mora biti neopoziva, bezuvjetna i na prvi pisani poziv ili položiti novčani polog na poslovni račun Hrvatske narodne banke HR6210010051011111116 u iznosu od 15.000,00 eura.

Ako se uplaćuje polog, pod svrhom plaćanja potrebno je navesti da se radi o jamstvu za ozbiljnost ponude, navesti naziv nadmetanja za koje se izdaje i evidencijski broj nabave ev. br. 36-24-V. U ponudi je potrebno dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku.

Trajanje jamstva za ozbiljnost ponude ne smije biti kraće od roka valjanosti ponude.

Ako ponuditelj jamstvo za ozbiljnost ponude dostavlja u obliku garancije banke, nije ga moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja ga naručitelju u zatvorenoj poštanskoj omotnici na adresu za dostavu ponuda te takva omotnica sadrži sve podatke kako je navedeno u  Dokumentaciji o nabavi, s dodatkom "dio/dijelovi ponude koji se dostavlja/ju odvojeno".

Jamstvo za ozbiljnost ponude ne smije biti ni na koji način oštećeno (bušenjem, klamanjem i sl).
Na ovakav način je omogućeno naknadno vraćanje garancije ponuditeljima.

Jamstvom za ozbiljnost ponude banka se obvezuje da će u korist naručitelja na "prvi poziv" i "bez prigovora" isplatiti iznos jamstva:

	1) za slučaj odustajanja ponuditelja od svoje ponude u roku njezine valjanosti,
	2) za slučaj nedostavljanja ažuriranih popratnih dokumenata sukladno članku 263. ZJN 2016,
	3) za slučaj neprihvaćanja ispravka računske greške,
	4) za slučaj odbijanja potpisivanja ugovora o javnoj nabavi,
	5) za slučaj nedostavljanja jamstva za uredno ispunjenje ugovora o javnoj nabavi.

Jamstvo za ozbiljnost ponude treba biti izdano u korist naručitelja. i mora sadržavati naziv nadmetanja za koje se izdaje i evidencijski broj nabave 36-24-V.

U slučaju zajednice ponuditelja jamstvo može dostaviti jedan od članova.

Naručitelj se obvezuje vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, a odabranom ponuditelju od dostave jamstva za uredno izvršenje ugovora o javnoj nabavi. 

Naručitelj će na osnovi rezultata pregleda i ocjene ponuda odbiti ponudu ponuditelja koji nije dostavio jamstvo za ozbiljnost ponude, odnosno ako dostavljeno jamstvo nije valjano. 

Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave nužni posebni formati dokumenata obuhvaćeni shemama licenciranih prava zbog koji naručitelju nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, ako ih elektroničkim sredstvom nije moguće dostaviti u izvorniku, poput traženih sredstava jamstva odnosno jamstva za ozbiljnost ponude.

U slučaju kada ponuditelji uz elektroničku dostavu ponuda u papirnatom obliku dostavljaju dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj je obvezan naznačiti na koji postupak javne nabave i na koju ponudu se odvojeni dokumenti odnose, te takva omotnica sadrži sve podatke, s dodatkom "dio/dijelovi ponude koji se dostavlja/ju odvojeno".

Zatvorenu omotnicu s dijelom/dijelovima ponude ponuditelj dostavlja na adresu naručitelja navedenu u dokumentaciji o nabavi.

Na omotnici mora biti naznačeno:
	1) HRVATSKA NARODNA BANKA
	    Direkcija nabave
	    Franje Račkoga 3
	    10002 Zagreb
	2) naziv i adresa ponuditelja/zajednica ponuditelja
	3) evidencijski broj nabave: Ev. br. 36-24-V
	4) naziv predmeta nabave: Održavanje Linux virtualne okoline
	5) naznaka "Dio/dijelovi ponude koji se dostavlja/ju odvojeno"
			             "NE OTVARAJ".

Način dostave dijela/dijelova ponude u papirnatom obliku (putem pošte, izravnom dostavom u Pisarnicu naručitelja) samostalno određuje svaki od ponuditelja, ali pri tom snosi eventualni rizik nepravovremenog zaprimanja dijela/dijelova ponude od strane naručitelja. 

U slučaju dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem EOJN RH (elektroničke ponude).

Ponuditelj mora naznačiti u elektroničkoj ponudi da postoje dio/dijelovi ponude koji se dostavlja/ju odvojeno od elektroničke ponude, u protivnom takva će ponuda biti odbijena.